SUID-AFRIKAANSE RADIOLIGA NUUS SONDAG 21 MEI 2017 


Goeiemêre en welkom by die weeklikse nuusbulletin van die Suid-Afrikaanse Ra- 
dioliga gelees deUF ie eie se se oe ek se oe ae oe ek ee se se se ees (JOU Naam, roepsein en OTH] 


Jy kan Sondag oggende na die Suid-Afrikaanse Radioliga nuusbulletin luister 
om 08:15 Sentraal-Afrikaanse Tyd in Afrikaans en om (8:30 Sentraal-Afrikaanse 
Tyd in Engels, op HF asook op baie VHE- en UHF-herhalers regoor die land. 
Echolink luisteraars kan met, ZSOJPL verbind word vir 'n herleiding. 'n Potgooi 
is beskikbaar op die Liga se webwerf. 


Hierdie oudio bulletin kan afgelaai word vanaf die Liga-webwerf by 
www.sarl.org.za waar jy hierdie sowel as vorige bulletins in teks formaat 
onder die nuus skakel aan die linkerkant van die webblad sal vind. Terwyl jy 
daar is, kan jy inteken om toekomstige bulletins per e-pos te ontvang. 


In die nuus vandag; 
Z7S3 NAELLOOP VANMIDDAG 


EERSTE VERSLAG VAN DIE SARL INFORMASIE TEGNOLOGIE WERK- 
GROEP IS NOU BESKIKBAAR 


en 


ZSAA ERVAAR WEERLIGVERSTROOIING VOORTPLANTING OP 144 
MHZ, 


Bly ingeskakel vir meer inligting oor hierdie en ander interessante nuusitems. 


** Die 7S3 Naelloop, `n prettige aktiwiteit om kontakte tussen radio amateurs 
in die Noord-Kaap en radio amateurs in Suider-Afrikaanse lande te bevorder, 
sal vanmiddag vanaf 14:00 tot 15:00 UTC op die lug wees. Dit is `n foon en 
gelykgolf kompetisie op die 40 meter band met gelykgolf tussen 7 000 en 7 040 
kHz en ESB tussen 7 063 tot 7 100 en 7 130 tot 7 200 kHz. Die uitruiling is RS- 
of RST-verslag en jou provinsiale of lands afkorting. 


Kontakte met stasies in Z$3 is 2 punte werd en kontakte met stasies in jou eie of 
ander Z7S roepgebied (uitgesluit 7ZS3) of Suider-Afrikaanse lande is 1 punt werd. 
ZS3-stasies kry 1 punt vir kontakte met stasies in Z$3 en 2 punte vir kontakte 
met stasies in ander Z$ roepgebied of Suider-Afrikaanse lande. Kontakte met die 
Noord-Kaapse ARK, ZS3NG, die Namagualand Aero Sportvereniging, ZS3FLY, 
die Kalahari Karoo ARK, ZS3ARK, die Bo-Karoo Radioklub, ZS3VDK, of die 
Sutherland ARK, ZS30BS, is 5 punte elk. Slegs een kontak per stasie is toege- 
laat. 


Logstate, in die ADIF-, Cabrillo- of MS Excel-formaat en gemerk “jou roepsein 
Z7S3 Naelloop” moet ingedien word teen 22 Mei 2017 per e-pos aan zs3nc@asl.net. 
'n Sertifikaat word toegeken aan die eerste, tweede en derde plek in die kom- 
petisie. 


** Die SARL IT Werkgroep is vroeër hierdie jaar gestig om die Liga se IT 
stelsels en webtuistes te ondersoek en om `n strategie te ontwikkel vir die 
toekoms. Hul eerste verslag is nou voltooi en is beskikbaar vir aflaai op die 
Liga se webtuiste. Kyk uit vir “IT & Web Planning” in die webtuiste indeks, 
of gaan na www.sarl.org.za/Admin/ITPlanning/ITPlanning.asp om die verslag 
te lees. Ons sal graag enige kommentaar en kritiek wil ontvang by webmas- 
ter@sarl.org.za. 


** Die AMSATSA Ruimte Simposium op 27 Mei sal jou `n vlugtige blik gee 
op wat kommunikasie sal aandryf op Suid Afrika se eerste waarneming satel- 
liet, EO-SAT1. Leer hoe om te kommunikeer met `n Raspberry Pi en hoe om 
'n eenvoudige grondstasie te bou vir die geostasionêre satelliet wat binnekort 
gelanseer word. Hierdie satelliet sal `n amateur vrag dra met 24 uur toegang 
van Suid Afrika Na Europa en die Midde Ooste. Daar sal ook vele ander inter- 
essante aanbiedings en demonstrasies op die program wees. Besprekings om die 
simposium by te woon sluit om middernag op Donderdag 25 Mei. 


Kry al die besonderhede op www.amsatsa.org.za of gaan na die skakel op die 
Liga se tuisblad. Die simposium word by die Innovation Hub oorkant die WNNR. 
in Pretoria gehou. 'Toegang is maklik vanaf die snelweg. 


** Nou vir Baken nuus. Die Liga wil al die amateurs bedank wat tans bydra tot 
die 5 MHZz-navorsingsprojek vir OKOSA deur WSPR-bakens op 5,290 MHz te 
bedryf. Die uitslae kom in, maar ons vra of 'n paar stasies by die Beaconeers' 
kan aansluit, veral in die 5 tot 15 Watt kraguitset om voortplantingsinligting 
by die spesifieke kragvlakke in te samel. Kontak asseblief vir Leon Uys, ZR6LU, 
vir meer inligting. 


** Die 2017 TARU Streek 1 Algemene Konferensie sal in September vanjaar 
in Landshut, Duitsland, gehou word. Die Konferensie Dokumente is beskik- 
baar vir aflaai vanaf www.iaru-rl.org/index.php/general-conference/landshut- 
2017. Kyk onder die opskrif “Conference Papers.” (3 is die algemene admin- 
istratiewe en organisatoriese komitee, C4 is die permanente HF-komitee, C5 is 
die permanente BHF/UHF- en Mikrogolwe-komitee en (7 is die permanente 
EMC-komitee. 


CO4 kyk na die bandplan vir die 60 meter-toekenning. (O5 sal kyk na kompetisies 
en bandplanne vir 6 meter en hoër. C7 sal kyk na geraasvloermaatreëls en ander 
EMC-aangeleenthede. 


Jy luister na `n nuusbulletin van die Suid-Afrikaanse Radioliga. 


** Rickus De Lange, ZS4A, het `n interessante ondervinding gehad op Saterda- 
goggend 13 Mei toe hy sy 2 meter stasie in `n koue Bethlehem aangeskakel het 
en gewag het vir die ouens in Gauteng om wakker te word. Hy het na die band 
geluister op HSB terwyl hy op die internet besig was en het statiese ontlading 
op 144,300 MHZ gehoor. Na 'n rukkie het hy gewoond geraak hieraan. Toe Carl, 
ZSGOBO, op die lug kom en sy rigstraler na Welkom draai, kon Rickus hom glad 
nie hoor nie. Gewoonlik hoor hy Carl baie swak wanneer hy na Welkom mik. 


Skielik hoor hy “ba - ba” klanke op die frekwensie en later kon hy oudio ook 
hoor, maar dit was baie vinnig. Rickus was baie verras aangesien dit die eerste 
keer is dat hy so iets ervaar. Later kon hy volledige woorde van Carl hoor en 
selfs sy stem herken. 


Hierdie verskynsel is weerligverstrooiing voortplanting waar `n weerligstraal lug 
ioniseer en kort radio uitsendings op 144 MHz weerkaats. Dit is soortgelyk 
aan meteoriet sterte wat ook kort radio uitsendings kan veroorsaak. Beide 
weerligverstrooiing en meteoorverstrooiing kan baie langer radio uitsendings 
veroorsaak op die laer BHF frekwensies. Weerligverstrooiing is etlike jare gelede 
waargeneem tydens 'n verafgeleë donderstorm wat tussen Oos Londen Durban 
gewoed het. Elke keer wanneer 'n verafgeleë weerligblits voorgekom het, kon 
die Durban FM uitsaai stasie duidelik gehoor word vir bykans tien sekondes. 
Hierdie ongewone verskynsel het aangehou totdat die donderstorm weg beweeg 
het. 


Hou gerus jou oog op oop spasies op die FM band tydens donderstorms of 
tydens groot meteoorverstrooiings of selfs Sporadiese-E openings wat sterk FM 
seine vir `n halfuur of langer kan veroorsaak. Probeer `n @SO reël op 50 MHz 
weerligverstrooiing, maar jy moet vinnig wees en slegs roep wanneer jy die 
weerligstraal sien of die statiese ontlading hoor. 


** Die doel van die Suid-Afrikaanse Radioliga Digitale kompetisie is om soveel 
moontlik kontakte tussen radio amateurs in Suider-Afrika te vestig deur die 
PSK31 en RID-modusse te gebruik. Die kompetisie is oop vir alle radio ama- 
teurs in Suider-Afrika en loop Sondag 28 Mei 2017 vanaf 18:00 UTC tot 16:00 
UTC. Aktiwiteit vind plaas op 80 meter tussen 3 580 tot 3 600 kHz, 40 meter 
tussen 7 040 en 7 060 kHz en 20 meter tussen 14 070 en 14 099 kHz. PSK31 
word verkies aan die onderkant van die gespesifiseerde frekwensies en RYD word 
verkies by die boonste punt van die gespesifiseerde frekwensies. HSB moet te 
alle tye gebruik word. 


'n Stasie kan twee keer op elke band gekontak word, een keer op RTDY, een keer 
op PSK31. Die uitruiling is 'n RS$T-verslag en `n opeenvolgende reeksnommer 
wat begin by 001. Kontakte met stasies wat in Algemene Reël 1.b gelys is, is 8 
punte werd. Kontakte met stasies wat nie in Algemene Reël 1.b gelys is nie, is 
1 punt werd. Die eerste kontak met elk van die roepareas sal gebruik word as 
'n bandvermenigvuldiger, daar is agt roepareas. 


Logboeke, in ADIF, Cabrillo of MS Excel formaat en gemerk “Jou Roepsein Dig- 
itale Kompetisie,” moet ingedien word teen 4 Junie 2017 by contest@sarl.org.za. 


** Die Wesrand Amateurradioklub hou sy volgende snuffelmark om 12:00 op Sa- 
terdag 03 Junie 2017 by die klubhuis in Krotonstraat, Weltevredenpark, Roode- 
poort. Almal is baie welkom. Bring jou oortollige toerusting en kom ondersteun 
die verkopers. Vir meer inligting skakel, Geoff ZS6C op 082 546 5546. 


** Die sluitingsdatum vir jou artikels vir die Junie Radio ZS is Donderdag 25 
Mei 2017. Wat doen jou klub? Stuur `n verslag van jou klub se aktiwiteite met 


'n paar foto's. Die e-pos adres is radiozs@sarl.org.za 


** Hannes Coetzee, ZS6BZP, berig dat die verwagte sonaktiwiteitsvlak laag 
gaan wees. Die twee sigbare sonvlekke is tans stabiel. Diegene wat hul eie 
frekwensievoorspellings wil doen, kan 'n verwagte effektiewe sonvlektelling van 
ongeveer een vir die week gebruik. Amateurs kan goeie openinge op die 15 tot 
30 m bande verwag. Besoek gerus die webtuiste spaceweather.sansa.org.za. vir 
meer inligting. 


** Kom ons loer nou na gebeure vir die volgende paar weke: 


Vanmiddag die ZS3 Naelloop 25 Mei sluitingsdatum vir die Junie Radio ZS 
27 Mei die AMSATSA Ruimte Simposium en die Oos Rand Tak Snuffelmark 
28 Mei die SARL Digitale Kompetisie 8 Junie die Wesrand Amateurradioklub 
Snuffelmark 11 Junie die Hammies Naelloop 17 Junie die Wêreld ORP Dag 
21 tot 26 Junie die SARL Top Band @SO geselligheid 


Om die bulletin mee af te sluit, 'n opsomming van ons hoofberig: 


Die 7S3 Naelloop, 'n prettige aktiwiteit om kontakte tussen radio amateurs in 
die Noord-Kaap en radio amateurs in Suider-Afrikaanse lande te bevorder, sal 
vanmiddag vanaf 14:00 tot 15:00 UTC op die lug wees. Dit is `n foon en gelykgolf 
kompetisie op die 40 meter band met gelykgolf tussen 7 000 en 7 040 kHz en 
ESB tussen 7 (63 tot 7 100 en 7 130 tot 7 200 kHz. Die uitruiling is RS- of 
RST-verslag en jou provinsiale of lands afkorting. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om nu- 
usbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 (082 kHz laer syband, 7 205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 plaaslike tyd op 4 685 kHz plaas. 


Ons ontvang graag jou seinrapporte, kommentaar en voorstelle, stuur `n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Emile Venter, ZS6V, geredigeer seur Dennis Green, ZS4BS, en 
gelees deUT. uu ER Ee ke oek Hie ge 


Die Afrikaanse nuusspan groet nou en wens jou `n mooi week toe. Totsiens. 


/EX 


